มาหาอะไรทานตอนเที่ยง ร้านที่จอดรถกว้างมากๆ อยู่ติดถนนหาง่าย อาหารจานใหญ่ ระวังอย่าสั่งเยอะ ทานสองคนแบบทานจุก็สั่งแค่สามอย่างพอ

ลาบคั่วอร่อยหอม รสทางเหนือคือจะขมหน่อย ด้วยเพราะส่วนผสมของเขา แต่ไม่ได้ขมไหม้นะคะ และรสจะไม่จี๊ดจ๊าดแบบลาบอิสาน ทานกับข้าวเหนียวอร่อยมาก มีผักพื้นถิ่นมาให้หลากหลาย

แกงโฮ๊ะ ผัดมาเข้มข้น อร่อยแต่หมูเยอะมาก จนคิดว่าเยอะไป อยากได้ผักกับวุ้นเส้นมากกว่าหน่อย

กุ้งฝอยชุบแป้งทอด คือจานนี้กินเพลินมาก กินกับข้าวเหนียวก็เข้ากัน กุ้งตัวใหญ่พอมีเนื้อ และแป้งที่ชุบทอดดูจะปรุงรสมาด้วยและมีพริกไทย กรอบหอมอร่อย

น้องพนักงานดูแลดี เก็บจานเก่า เติมน้ำตลอด
ร้านมีโซนเอ้าท์ดอร์ด้วย ติดริมกว๊านบรรยากาสดี มีมุมให้ถ่ายรูป ถ้าไปพะเยาว์จะแวะอีก 